有語言學研究試過觀察唔同語言嘅音節特性，發現唔同語言喺「音節之間嘅時間間隔」嘅變異數上有差異，即係話有啲語言音節之間嘅時間間隔比較固定，有啲語言音節之間嘅時間間隔有時好長有啲好短。因為噉，有語言學家喺1980年代提出咗等時嘅概念，指語言會好似有節奏噉，「每隔一段固定長度嘅時間就有某啲嘢發生」。